భారత చలనచిత్ర పరిశ్రమలోనే అత్యంత భారీ బడ్జెట్తో రూపొందుతున్న చారిత్రక చిత్రం 'బాహుబలి-2' ఇటు పబ్లిసిటీలోనే కాదు, మార్కెటింగ్ పరంగానూ సంచలనాలకు కేంద్ర బిందువవుతోంది. ఈ చిత్రం తమిళ రైట్స్ పెద్దమొత్తానికి అమ్ముడుపోయినట్టు సమాచారం. థియేటర్ రిలీజ్ హక్కులను శ్రీ గ్రీ న్ ప్రొడక్షన్ హౌస్ దక్కించుకున్నట్టు కోలీవుడ్ వర్గాల భోగట్టా. ఆసక్తికరంగా రజనీకాంత్ సినిమాలకు ఆఫర్ చేసే మొత్తం కంటే ఇది కొద్దిగా తక్కువే అయినా, తమిళంలో ఇతర అగ్రహీరోల సినిమాల రైట్స్కు ఆఫర్ చేసే మొత్తం కంటే ఎక్కువని, సదరు ప్రొడక్షన్ హౌస్ ఈ మేరకు బాహుబలి నిర్మాతలకు ఆఫర్ ఇచ్చి డీల్ 'సీల్' చేసుకున్నట్టు తెలుస్తోంది. అయితే అధికారికంగా ఈ విషయాన్ని ప్రకటించాల్సి ఉంది. ఆసక్తికరంగా 'బాహుబలి-2' హిందీ శాటిలైట్ హక్కులను 'సోనీ నెట్ వర్క్' ఎగురేసుకుపోయింది. ఇందుకు గాను నిర్మాతలకు రూ.51 కోట్లు చెల్లించేందుకు ఒప్పందం చేసుకున్నట్టు కూడా తెలుస్తోంది. ఒక డబ్బింగ్ చిత్రానికి, అందులోనూ ఓ ప్రాంతీయ చిత్రాన్ని టీవీల్లో ప్రసారం చేసేందుకు ఇంతవరకూ ఇంతపెద్ద మొత్తం చెల్లించడం ఇదే ప్రథమమని బాలీవుడ్ వర్గాల భోగట్టా. దీంతో ప్రభాస్, రాజమౌళి 'బాహుబలి-2' మరోసారి ప్రీ రిలీజ్ సెన్సేషన్స్ సృష్టించినట్టే.
bhaarata chalanachitra parisramalone atyanta bhari badjetto roopondutunna chaaritraka chitram 'bahubali-2' itu publisitylone kaadu, marcheting paramgaanuu sanchalanaalaku kendra binduvavutondi. ee chitram tamila raits peddamottaaniki ammudupoyinattu samacharam. theater rillees hakkulanu shree gree nu production hous dakkinchukunnattu kolivud vargala bhogatta. aasaktikaramgaa rajanikant sinimaalaku affer chese mottam kante idhi koddigaa takkuve aina, tamilamlo itara agraheerola cinimala raitsku affer chese mottam kante ekkuvani, sadaru production hous ee meraku bahubali nirmaatalaku affer ichi deal 'seal' chesukunnattu telustondi. ayithe adhikaarikamgaa ee vishayaanni prakatinchaalsi undi. aasaktikaramgaa 'bahubali-2' hindi satilite hakkulanu 'sony nett work' eguresukupoyindi. induku gaanu nirmaatalaku roo.51 kotlu chellinchenduku oppandam chesukunnattu kuudaa telustondi. oka dabbing chitraaniki, anduloonuu oo praantiiya chitraanni tvllo prasaaram chesenduku intavarakuu intapedda mottam chellinchadam ide pradhamamani balivud vargala bhogatta. deentho prabhas, rajamouli 'bahubali-2' marosari pree rillees sensations srushtinchinatte.